CELEX: E2013J0025
Language: bg
Date: 2014-08-28 00:00:00
Title: Решение на Съда от 28 август 2014 година по дело E-25/13 — Gunnar V. Engilbertsson/Íslandsbanki hf. (Член 34 от Споразумението между държавите от ЕАСТ за създаване на надзорен орган и съд — Жалба срещу молба за консултативно становище — Индексиране на ипотечни заеми — Директива 87/102/ЕИО — Директива 93/13/ЕИО — Принципи на ефективност и равностойност)

19.3.2015   
            
            
               BG
            
            
               Официален вестник на Европейския съюз
            
            
               C 92/31
            
         РЕШЕНИЕ НА СЪДА
   от 28 август 2014 година
   по дело E-25/13
   Gunnar V. Engilbertsson/Íslandsbanki hf.
   (Член 34 от Споразумението между държавите от ЕАСТ за създаване на надзорен орган и съд — Жалба срещу молба за консултативно становище — Индексиране на ипотечни заеми — Директива 87/102/ЕИО — Директива 93/13/ЕИО — Принципи на ефективност и равностойност)
   (2015/C 92/05)
   По дело E-25/13, Gunnar V. Engilbertsson/Íslandsbanki hf. – МОЛБА до Съда съгласно член 34 от Споразумението между държавите от ЕАСТ за създаване на надзорен орган и съд, отправена от Районния съд на Рейкявик (Héraðsdómur Reykjavíkur), относно тълкуването на Директива 93/13/ЕИО от 5 април 1993 г. относно неравноправните клаузи в потребителските договори, Съдът в състав Carl Baudenbacher, председател и съдия докладчик, Per Christiansen и Páll Hreinsson, съдии, постанови на 28 август 2014 г. решение, чийто диспозитив гласи:
   
               1.
            
            
               Директива 93/13/ЕИО не съдържа обща забрана за включването на клаузи относно индексирането на ипотечните заеми в договори между доставчик и потребител. Запитващата юрисдикция следва да прецени дали въпросната клауза е неравноправна. При преценката трябва да се вземе под внимание тълкуването на понятието „неравноправна клауза“ от страна на Съда.
            
         
               2.
            
            
               Директива 93/13/ЕИО не ограничава свободата на държавите от ЕИП да определят със законови, подзаконови или административни разпоредби факторите, които могат да доведат до промени в предварително определен индекс, като например исландския индекс на потребителските цени, както и методите за измерване на тези промени, при условие че те са изрично описани в договора.
            
         
               3.
            
            
               Компетентният национален съд следва да установи дали дадена договорна клауза е индивидуално договорена по смисъла на член 3 от Директива 93/13/ЕИО.
            
         
               4.
            
            
               Компетентният национален съд следва да установи дали дадена договорна клауза относно индексирането на погасителните вноски по кредит за финансиране на придобиването на недвижимо имущество трябва да се счита за изрично описана за потребителя на разбираем език. При тази преценка трябва да се вземат под внимание точната формулировка на съответните договорни клаузи и всички други релевантни обстоятелства, включително обстоятелствата по букви а) и б) от третия въпрос, зададен от националния съд, както и националното законодателство относно индексирането на цените.
            
         
               5.
            
            
               Член 6, параграф 1 от Директива 93/13/ЕИО трябва да се тълкува в смисъл, че когато националният съд счита, че съответната клауза е неравноправна по смисъла на директивата, той трябва да гарантира, че тази клауза не е обвързваща за потребителя, при условие че договорът може да продължи да действа без неравноправната клауза, доколкото съгласно нормите на вътрешното право съществува правна възможност така да се запази договорът.